
Zeii când vor să te piardă întâi te fac să-ţi pierzi minţile. Şi asta i se întâmplă președintelui nostru. Acum. 
Klaus lohannis și-a depus candidatura la șefia NATO deși absolut nimeni nu-l dorea în această funcţie cu 
excepţia lui. 


Un înalt oficial NATO a declarat, sub protecția anonimatului, publicaţiei franceze Le Figaro că „modul în care a făcut 
anunțul, momentul ales și lipsa de comunicare cu partenerii arată că Klaus lohannis nu a înţeles nimic și că nu are 
calitățile necesare pentru această funcție”. De altfel Le Figaro arată că „lohannis nu are nici cea mai mică șansă de 


succes, nici măcar în rândul ţărilor din flancul estic”. 


Din 12 martie, ziua în care și-a anunţat candidatura lohannis și până astăzi, 28 de țări din 32 câte numără NATO și- 
au exprimat susținerea pentru Mark Rutte inclusiv toate cele trei puteri nucleare SUA, Franţa și Anglia, dar și 
Germania ţara mamă a lui lohannis unde i-au emigrat și părinţii de atâţia ani. Din păcate ni l-au lăsat pe capul 
nostru pe fiul lor. 


Din cele patru țări rămase, România în susține pe președintele Iohannis iar celelalte Turcia, Ungaria și Slovacia deși 
l-au criticat pe Rutte din cauza relaţiilor lor proaste bilaterale niciuna nu-l susține pe candidatul nostru. Ne 
îndreptăm spre un umilitor 31-0 că doar nu o să numărăm ca un adevărat competitor țara noastră. Și atunci ne 
punem întrebarea cine l-a împins pe lohannis să facă fatidicul pas din 12 martie - anunţarea candidaturii pentru 
postul de secretar general NATO? 


Sigur n-au fost docilul Ciucă și nici vicleanul Ciolacu care, dacă ei ar fi fost artizanii mișcării i-ar fi cerut public să se 
înscrie în această cursă, n-am văzut pe nimeni din Parlamentul României care să propună adoptarea unei moţiuni 
prin care să i se ceară lui lohannis să candideze. Absolut nimic! 


Inițiativa a fost luată de iohannis care în modul cel mai penibil s-a autopropus secretar general al NATO. Sigur după 
anunțarea candidaturii s-au pornit lingăii președintelui să sară în sus ca mingea de fotbal să se explice cum va 
câștiga lohannis șefia NATO. Vedem acum cum va câștiga! 


Este evident că băieţii din serviciile secrete l-au împins pe lohannis să facă acest gest necugetat, că doar nu s-a 
trezit dimineaţa lohannis să-și zică „da, vreau să fiu șeful NATO”. Dar cum foarte bine remarca înaltul oficial NATO 
citat de Le Figaro, modul în care și-a anunţat candidatura lohannis fără să se consulte cu niciunul din cei 31 de 
parteneri NATO arată că nu este bun pentru această funcție. Decizia se ia prin consens, dar sigur opțiunea cu cea 
mai mare greutate o au SUA în calitate de cel mai important contributor al alianţei și liderul de necontestat al 
acesteia. 


Cum să intri într-o asemenea cursă când tu - lohannis -nu ai vorbit cu nimeni și mai ales nu ai vorbit cu SUA. Mai 
ridicol este că nici măcar dușmanii personali ai lui Rutte, liderii din Ungaria, Slovacia și Turcia nu te susțin pentru 
că nu ești decât un balon de săpun. 


Personal nu-mi pasă că a fost groaznic umilit lohannis, individul este o nulitate penibilă. Dar lohannis ne place, nu 
ne place este președintele legitim al României. Și graţiei acţiunilor sale este umilită România pentru că el ne-a târât 
în această aventură mizerabilă. 


Dar una peste alta în afară de orgoliul lui lohannis care a aruncat în ridicol țara noastră nu prea are nimeni de 
suferit. Doar el, să zicem, până la urmă. Dar cu totul alta ar fi situaţia când un astfel de președinte, cu astfel de 
consilieri ar putea lua decizii mult mai periculoase pentru noi românii și pentru ţara noastră. 


Noua lege a apărării naționale care este acum în dezbatere publică deschide poarta unor acțiuni extrem de 
periculoase. Articolul 4 alineatul 4: „Preşedintele României poate dispune la propunerea prim-ministrului măsurile 
necesare pentru protejarea cetățenilor români aflați în pericol în afara teritoriului naţional, conform legii”. 


Astfel i se dă pe mâna nepriceputului lohannis posibilitatea să trimită trupe românești în Ucraina sau Republica 
Moldova când rușii vor ajunge acolo. Și, din păcate, nu va trece mult timp până se va întâmpla asta. Sigur Republica 
Moldova are posibilitatea legală să se unească cu România ceea ce ar face ca un atac rusesc împotriva actualului 
teritoriu al Republicii să fie imposibil. 


In eventualitatea în care rușii ajung pe Nistru e foarte probabil că Republica Moldova va fi următoarea victimă a 
rușilor. Și noi ce să facem, să intrăm în război cu rușii pentru o ţară care nu vrea să fie parte a României? lată o 
dilemă pentru moldovenii de peste Prut dar și o întrebare gravă pentru noi românii. Cât de competent e lohannis? 


Răspunsul îl avem deja! E total incompetent. Sper să treacă 2024 cât mai repede ca să avem un nou președinte, fie 
chiar să fie Ciucă, dar nu lohannis. 


Liviu Man - Sursa: Gazeta de Cluj (https://gazetadecluj.ro/klaus-iohannis-o-rusine-nationala/) 

Părintele Ciprian Mega a făcut o radiografie fără menajamente a situației la zi din Biserică și stat, în 
cadrul celui... 

